CONVENIO DE COLABORACIÓN ENTRE A ENTIDADE PÚBLICA EMPRESARIAL AUGAS DE GALICIA E O CONCELLO DE VALGA PARA REDUCIR O RISCO DE INUNDACIÓN NA ARPSI DOS RÍOS ULLA E SAR
ADMINISTRACIÓN LOCAL — Municipal — Valga (Outros documentos, notificacións e informacións públicas, 24/08/2022)

A Xunta de Goberno Local desta Corporación en sesión ordinaria celebrada o día 11 de agosto de 2022, adoptou, entre outros, o seguinte acordo que se transcribe: VISTO que con data 06.09.2021 asínase o Convenio de colaboración entre a entidade pública empresarial Augas de Galicia e o Concello de Valga para reducir o risco de inundación na ARPSI dos ríos Ulla e Sar, cofinanciada pola Unión Europea a través do Fondo europeo de desenvolvemento rexional (FEDER) nun 80%, no marco do Programa operativo FEDER Galicia 2014-2020. O proxecto indicado no asunto contén as obras de referencia ás que se refire o convenio. O documento técnico foi supervisado pola Área de Programación e Seguimento de Obras mediante informe no que se reflicten entre outros aspectos a xustificación da necesidade da obra e as características da actuación. Con data 13.12.2021 apróbase tecnicamente. Xúntase copia dos ditos documentos. Por outra banda, a cláusula segunda do mencionado convenio detalla as obrigas xerais xa asumidas polo concello. Como concreción destas obrigas no relativo á realización dos trámites necesarios para a licitación da obra, solicítase que por parte deste concello se remita a seguinte documentación: Certificado do Pleno do Concello (ou da Xunta de Goberno, no caso de ter delegadas as competencias, facendo constar expresamente o acordo de delegación), no que se adoiten os seguintes acordos: - Conformidade co proxecto da obra “Protección da marxe dereita do río Valga o seu paso por Valga. Valga (Pontevedra)”, de clave: OH.436.1217, cun orzamento de douscentos dezasete mil cincocentos sesenta e un euros con setenta e seis céntimos (217.561,76€) e Compromiso de recibir as obras, e como titular das mesmas, asumir a súa posta en servizo, explotación, mantemento e conservación. - Conformidade co proxecto da obra “Proxecto de mellora do espazo fluvial do río Louro entre a estrada PO-548 e a liña de ferrocarril. Valga (Pontevedra) de clave: OH.436.1217, cun orzamento de trescentos corenta e catro mil cincocentos noventa e tres euros con oitenta e tres céntimos (344.593,8 3€) e Compromiso de recibir as obras, e como titular das mesmas, asumir a súa posta en servizo, explotación, mantemento e conservación. - Certificación acreditativa do resultado do proceso de información pública, e no seu caso, informe onde se dea contestación ás alegacións presentadas. Se debido ao alcance do proxecto ou ás afeccións que este produza, ese concello entendeu que non procedía a realización dun trámite de información pública, a certificación deberá emitirse nese sentido. Vista a documentación obrante no expediente a Xunta de Goberno Local, en uso das facultades delegadas mediante decreto da alcaldía de 20 de xuño de 2019, por unanimidade dos presentes, adoptou o seguinte acordo: PRIMEIRO. Aprobar o proxecto da obra “Protección da marxe dereita do río Valga o seu paso por Valga. Valga (Pontevedra)”, de clave: OH.436.1217, cun orzamento de douscentos dezasete mil cincocentos sesenta e un euros con setenta e seis céntimos (217.561,76€) e Compromiso de recibir as obras, e como titular das mesmas, asumir a súa posta en servizo, explotación, mantemento e conservación. SEGUNDO. Aprobar o proxecto da obra “Proxecto de mellora do espazo fluvial do río Louro entre a estrada PO-548 e a liña de ferrocarril. Valga (Pontevedra) de clave: OH.436.1217, cun orzamento de trescentos corenta e catro mil cincocentos noventa e tres euros con oitenta e tres céntimos (344.593,83€) e Compromiso de recibir as obras, e como titular das mesmas, asumir a súa posta en servizo, explotación, mantemento e conservación. TERCEIRO. Someter o expediente a un período de información pública por prazo de vinte días mediante anuncio no Boletín Oficial da Provincia de Pontevedra e no taboleiro de anuncios do Concello, a fin de que os interesados presenten as alegacións que estimen pertinentes. Así mesmo, estará a disposición dos interesados na sede electrónica deste Concello [dirección https://www.valga. gal]. CUARTO: Notificar o presente acordo á ENTIDADE PÚBLICA EMPRESARIAL AUGAS DE GALICIA para a súa constancia e efectos oportunos. QUINTO:-Facultar ao Sr. alcalde-presidente tan amplamente como en Dereito sexa posíbel para garantir a plena efectividade do presente acordo. O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Igualmente, durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Valga, na data da súa sinatura dixital. O alcalde-presidente, José María Bello Maneiro